Ilm-fan va taʼlim sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga qoʻshimcha haq toʻlash tartibi toʻgʻrisida
(resolution, 2026-01-01)

Oʻzbekiston Respublikasining “Ilm-fan va ilmiy faoliyat toʻgʻrisida”gi Qonuni hamda Oʻzbekiston Respublikasi Prezidentining “2019 — 2023-yillarda Mirzo Ulugʻbek nomidagi Oʻzbekiston Milliy universitetida talab yuqori boʻlgan malakali kadrlar tayyorlash tizimini tubdan takomillashtirish va ilmiy salohiyatni rivojlantirish chora-tadbirlari toʻgʻrisida” 2019-yil 17-iyundagi PQ-4358-son qaroriga muvofiq, shuningdek, kadrlar salohiyatini oshirish, ilm-fan va taʼlim sohasida yuqori malakali kadrlarning bilim va tajribalarini amalda qoʻllashni moliyaviy ragʻbatlantirish uchun qoʻshimcha shart-sharoitlar yaratish maqsadida Vazirlar Mahkamasi qaror qiladi: 1. Ilm-fan va taʼlim sohasidagi davlat tashkilotlarida (keyingi oʻrinlarda tashkilot deb ataladi) ilmiy-pedagogik va mehnat faoliyati bilan shugʻullanuvchi xodimlarning lavozim maoshiga: fan nomzodi yoki falsafa doktori (PhD) (yoki xorijiy mamlakatlarda ularga tenglashtirilgan darajalar) (keyingi oʻrinlarda falsafa doktori deb ataladi) ilmiy darajasiga ega shaxslar uchun — lavozim maoshining 30 foizigacha; fan doktori (Doctor of Science) (yoki xorijiy mamlakatlarda unga tenglashtirilgan daraja) (keyingi oʻrinlarda fan doktori deb ataladi) ilmiy darajasiga ega shaxslar uchun — lavozim maoshining 60 foizigacha qoʻshimcha haq toʻlash tizimi joriy etilsin. 2. Ilm-fan va taʼlim sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga qoʻshimcha haq toʻlash tartibi toʻgʻrisidagi nizom 1-ilovaga muvofiq tasdiqlansin. 3. Belgilansinki: a) qoʻshimcha haq ushbu qarorga muvofiq tegishli mezonlarni bajarilishini baholash natijalari boʻyicha hamda tarkibiy boʻlinma rahbarining ishchi komissiyaga taqdimnomasi va tashkilot kollegial organi qarori asosida har bir xodimning ilmiy-pedagogik va mehnat faoliyatiga qoʻshgan aniq hissasini hisobga olgan holda belgilanadi; b) ushbu qaror bilan joriy etilayotgan qoʻshimcha oylik va bir martalik toʻlovlar miqdori bir oyda — falsafa doktori ilmiy darajasiga ega xodimlar uchun lavozim maoshining 30 foizidan hamda fan doktori ilmiy darajasiga ega xodimlar uchun lavozim maoshining 60 foizidan oshmasligi kerak; v) Oʻzbekiston Respublikasi Davlat budjetidan moliyalashtiriladigan ilm-fan va taʼlim sohasidagi davlat tashkilotlari xodimlariga ushbu qarorga muvofiq qoʻshimcha haq belgilanishi bilan bogʻliq xarajatlarni moliyalashtirish Oʻzbekiston Respublikasi Davlat budjeti mablagʻlari hisobidan amalga oshiriladi; g) ushbu qarorga muvofiq qoʻshimcha haq toʻlash bilan bogʻliq boʻlgan xarajatlarni moliyalashtirish uchun Oʻzbekiston Respublikasi Davlat budjeti mablagʻlari hajmini rejalashtirish falsafa doktori ilmiy darajasiga ega xodimlar lavozim maoshining 30 foizi miqdorida qoʻshimcha haq va fan doktori ilmiy darajasiga ega boʻlgan xodimlar lavozim maoshining 60 foizi miqdoridagi qoʻshimcha haqning eng koʻp hajmi ilmiy darajaga ega boʻlgan xodimlarning haqiqiy sonidan kelib chiqqan holda band boʻlgan shtat birligi soni boʻyicha amalga oshiriladi; 4. Tashkilotning kollegial organi (keyingi oʻrinlarda — kollegial organ) ushbu Nizomga muvofiq muayyan mezonlar asosida ishchi komissiya majlisining xulosasiga koʻra xodimga qoʻshimcha haq miqdori va toʻlov davrini belgilash toʻgʻrisida qaror qabul qiladi. Bunda, kollegial organ xodimga belgilangan qoʻshimcha haq miqdorining toʻgʻri belgilanishiga javobgar hisoblanadi. 5. Tizimida tashkilotlar mavjud boʻlgan vazirlik va idoralar Innovatsion rivojlanish vazirligi bilan birgalikda: ushbu qarorga muvofiq xodimlarga qoʻshimcha haq belgilanishining asoslanganligi, shuningdek, ularni toʻlash uchun ajratilgan mablagʻlardan maqsadli foydalanilishini doimiy nazorat qilib borsin; har yili 25-dekabrga qadar Oʻzbekiston Respublikasi Moliya vazirligiga ushbu qarorga muvofiq qoʻshimcha haq toʻlash huquqiga ega boʻlgan xodimlarning band boʻlgan shtat birligi soni toʻgʻrisida, shuningdek, ularni toʻlash uchun ajratilgan mablagʻlar, shu jumladan, moliya yili oxirida sarf qilinmagan moliya hajmi toʻgʻrisidagi maʼlumotlarni taqdim etib borsin; bir oy muddatda manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi innovatsion rivojlanish vaziri I.Yu. Abdurahmonov hamda Vazirlar Mahkamasining Telekommunikatsiyalar, IT-texnologiyalar va innovatsion faoliyatni rivojlantirish, axborot xavfsizligini taʼminlash kotibiyati zimmasiga yuklansin. 1. Ushbu Nizom ilm-fan, taʼlim va tajriba-konstruktorlik sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga (shu jumladan harbiy xizmatchilar va huquqni muhofaza qilish organlari hamda davlat sud-ekspertiza muassasalarining xodimlariga) qoʻshimcha haq toʻlash tartibini belgilaydi. 2. Ilm-fan va taʼlim sohasidagi davlat tashkilotlarining fan nomzodi yoki falsafa doktori (PhD) ilmiy darajasiga (yoki xorijiy mamlakatlarning ularga tenglashtirilgan darajasiga) yoki fan doktori (DSc) ilmiy darajasiga (yoki xorijiy mamlakatlarning unga tenglashtirilgan darajasiga) ega boʻlgan xodimlariga asosiy ish joyi boʻyicha ushbu Nizomga muvofiq qoʻshimcha haq belgilanadi. 3. Nizomda quyidagi asosiy tushunchalar qoʻllaniladi: lavozim maoshi — kalendar oyi uchun muayyan murakkablikdagi mehnat (lavozim) vazifalarini bajarish uchun xodimning mehnatiga haq toʻlashning qonunchilik hujjatlariga muvofiq belgilangan miqdori (kompensatsiya, ragʻbatlantirish va ijtimoiy toʻlovlar, nafaqalar va boshqa qoʻshimcha toʻlovlarni hisobga olmagan holda); qoʻshimcha haq — xodimlar mehnatining sifati va natijadorligini ragʻbatlantirish maqsadida belgilangan lavozim maoshiga nisbatan foiz hisobida belgilangan toʻlov; bir martalik qoʻshimcha haq — amalga oshirilgan muayyan ish boʻyicha natijaga erishilgani uchun toʻlanadigan bir martalik qoʻshimcha toʻlov; har oylik qoʻshimcha haq — amalga oshirilgan muayyan ish boʻyicha natijaga erishilgani uchun har oyda toʻlanadigan qoʻshimcha toʻlov; ilm-fan va taʼlim sohasidagi davlat tashkiloti (keyingi oʻrinlarda tashkilot deb ataladi) — ustav asosida ilmiy va taʼlim faoliyati bilan shugʻullanuvchi budjet tashkiloti yoki budjet mablagʻlari oluvchi tashkilot; intellektual faoliyat natijasi — intellektual mulk obyekti, shu jumladan, fan, adabiyot, sanʼat, ijro, fonogramma, efir yoki kabel orqali namoyish etilgan koʻrsatuvlar, ixtirolar, foydali modellar, sanoat namunalari, seleksiya yutuqlari, elektron hisoblash mashinalari uchun dasturlar, maʼlumotlar bazalari, oshkor qilinmagan maʼlumotlar, shu jumladan, ishlab chiqarish sirlari (nou-xau), tovar belgilari, firma nomlari, tovar kelib chiqqan joy nomlari va qonunchilik hujjatlarida nazarda tutilgan intellektual faoliyat natijasi. 4. Tashkilotning kollegial organi (keyingi oʻrinlarda kollegial organ deb ataladi) ushbu Nizomga muvofiq muayyan mezonlar asosida tarkibiy boʻlinma rahbarining tavsiyasiga koʻra xodimga qoʻshimcha haq miqdori va toʻlov davrini belgilash toʻgʻrisida qaror qabul qiladi. Tashkilot rahbari uchun ushbu Nizomga muvofiq qoʻshimcha haq belgilash yuqori turuvchi tashkilot roziligi bilan amalga oshiriladi. Erishilgan natijalarning mezonlarga muvofiqligini baholash taqdim etilgan tasdiqlovchi hujjatlarga asosan amalga oshiriladi. Kollegial organ qoʻshimcha haq belgilash toʻgʻrisida qabul qilingan qarorning xolisligi uchun masʼul hisoblanadi. Tashkilotning yuqori turuvchi organlari qoʻshimcha haq belgilash boʻyicha kollegial organlar ishini tashkil etish tartibini tasdiqlaydi. 5. Qoʻshimcha haq xodim tomonidan mazkur Nizomda koʻrsatilgan mezonlar boʻyicha bajargan ishlari uchun belgilanadi. Qoʻshimcha haq toʻlashda erishilgan natijalar bir marta hisobga olinadi. Xodimning tegishli ilmiy darajaga ega boʻlmagan davrining faoliyat natijalari hisobga olinmaydi. 6. Qoʻshimcha haqning bir martalik yoki oylik shakli joriy yilda oxirgi 12 oy davomidagi (kalendar yil yakunlari) faoliyati natijalari tahliliga koʻra belgilanadi. Qoʻshimcha oylik toʻlov belgilashning eng koʻp muddati 12 oydan oshmasligi kerak. Ilm-fan va taʼlim sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodim boshqa ilm-fan va taʼlim sohasidagi davlat tashkilotiga ishga oʻtgan taqdirda, unga qoʻshimcha haq belgilashda ushbu Nizomda belgilangan talablar asosida faoliyati natijalari hisobga olinadi. 7. Qoʻshimcha haq xodim asosiy lavozim boʻyicha egallab turgan stavkasiga mutanosib ravishda har oyda hisoblanadigan bazaviy lavozim maoshiga nisbatan belgilanadi, bunda xodimning taʼtil davri uchun qoʻshimcha haq toʻlov amalga oshirilmaydi. Bunda, ushbu bandda nazarda tutilgan tartib oliy taʼlim muassasalari va ilmiy tashkilotlarning tasdiqlangan shtatlar jadvalida turuvchi asosiy ish faoliyati faqat ilmiy loyiha rahbari yoki ishtirokchisi boʻlgan ilmiy xodimlar lavozim maoshiga nisbatan ham tatbiq etiladi. 9. Lavozim maoshiga har oylik qoʻshimcha haq xodimning faoliyati natijalari asosida quyidagicha oʻrnatilishi mumkin: a) oliy taʼlim muassasasi elektron platformasiga oʻquv yuklamasida nazarda tutilganidan tashqari mustaqil ishlab chiqilgan va oʻquv jarayonida foydalanilayotgan oʻz oʻquv uslubiy majmualarini (modul dasturi, oʻquv kontenti, muammoli vaziyat, kazus test, video dars) joylashtirganligi uchun; har bir majmua (modul) uchun oʻzbek yoki rus tilida, shuningdek, chet tili mutaxassisliklari boʻyicha lavozim maoshiga nisbatan 5 foizgacha; xorijiy tilda (til mutaxassisligidan tashqari) har bir majmua (modul) uchun lavozim maoshiga nisbatan 10 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 15 foizdan oshmasligi lozim; b) hamkor tashkilotlar bilan birgalikda ilmiy yoki laboratoriya vositalaridan keng foydalangan holda yangi oʻquv mahsulotlari (trening kurslari, uslubiy taʼminotli oʻyinlar, uslubiy qoʻllanmalar)ni ishlab chiqqani va joriy etgani uchun: oʻzbek yoki rus tilida, shuningdek, til mutaxassisliklari boʻyicha chet tilida har bir mahsulot (majmua) uchun lavozim maoshiga nisbatan 10 foizgacha; xorijiy tilda (til mutaxassisliklaridan tashqari) har bir mahsulot (majmua) uchun lavozim maoshiga nisbatan 20 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; v1) ixtisoslashgan ilmiy kengashlar huzuridagi ixtisosliklar boʻyicha (chet tili va mutaxassislik fanlaridan) malakaviy imtihon komissiyasi hamda oliy taʼlimdan keyingi taʼlimning barcha shakllarida oʻqishga talabgorlarni tanlov olish uchun kirish imtihonlar va izlanuvchilarni monitoringdan oʻtkazish jarayonida komissiya (ishchi guruh) aʼzosi boʻlganligi uchun lavozim maoshiga nisbatan 5 foiz miqdorida belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 15 foizdan oshmasligi lozim. g) oliy taʼlim muassasalarning birinchi mingtalik (top-1000) yoki fan yoʻnalishlari boʻyicha birinchi yuztalik (top-100) xalqaro (Quacquarelli Symonds World University Rankings, Times Nigher Education yoki Academic Ranking of World Universities) reytinglarga kirgan oliy taʼlim muassasalarining onlayn taʼlim platformalariga kiritilgan yoki sayyor shaklda oʻtkazilgan har bir maʼruza uchun lavozim maoshiga nisbatan 15 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; g1) davlat ilmiy dasturlari loyihalarini koʻrib chiqadigan ilmiy-texnik kengashlarda har bir aʼzolik (ishtirok etganlik) uchun lavozim maoshiga nisbatan 15 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim. e) ilmiy darajalar beruvchi xorijiy ilmiy, ekspertlik, ilmiy-texnik kengashlarda aʼzolik (ishtirok etish) uchun lavozim maoshiga nisbatan 30 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; z) Scopus, Web of Science indeksatsiyalangan maʼlumotlar bazalariga kirgan jurnallarda eʼlon qilingan maqola (monografiya) uchun har bir muallifga lavozim maoshiga nisbatan quyidagicha belgilanadi. Bunda: 1. birinchi kvartilga (Q1) kirgan jurnallarda eʼlon qilingan maqola uchun har bir muallifga lavozim maoshiga nisbatan 30 foizgacha; 2. ikkinchi kvartilga (Q2) kirgan jurnallarda eʼlon qilingan maqola uchun har bir muallifga lavozim maoshiga nisbatan 20 foizgacha; 3. uchinchi kvartilga (Q3) kirgan jurnallarda eʼlon qilingan maqola uchun har bir muallifga lavozim maoshiga nisbatan 15 foizgacha; 4. toʻrtinchi kvartilga (Q4) va boshqa umumeʼtirof etilgan indeksatsiyalangan maʼlumotlar bazalaridagi jurnallarda chop etilgan maqolalarning har bir muallifiga lavozim maoshiga nisbatan 5 foizgacha; 5. Scopus, Web of Science indeksatsiyalangan maʼlumotlar bazalarda konferensiya materiallarida eʼlon qilingan har bir maʼruza muallifiga lavozim maoshiga nisbatan 5 foizgacha; 6. mahalliy ilmiy jurnallarda chop etilgan maqola uchun tashkilot (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 5 foizgacha; 7. respublikada chop etilgan yakka mualliflikdagi monografiya va qoʻlyozma uchun lavozim maoshiga nisbatan 10 foizgacha; 8. noyob qoʻlyozmalarni ilmiy muomalaga kiritgan nashr muallifiga (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 10 foizgacha; i) oʻquv jarayonida amaliy qoʻllaniladigan yoki ishlab chiqarishga joriy qilingan intellektual faoliyat natijasi hamda oʻrnatilgan tartibda roʻyxatdan oʻtkazilgan darslik, oʻquv qoʻllanma, tadqiqotni amaliyotga joriy qilinganligi haqida markaziy davlat organlari va davlat boshqaruv organlarining dalolatnomasi borligi uchun lavozim maoshiga nisbatan 15 foizgacha miqdorida belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 15 foizdan oshmasligi lozim. k) har bir ixtiro va/yoki foydali modelga patent olganlik uchun muallifga (bir nechta muallif boʻlgan taqdirda, xorijiy hammualliflar va ilmiy darajaga ega boʻlmaganlardan tashqari, faqat ilmiy darajalilar oʻrtasida teng miqdorda taqsimlangan holda) lavozim maoshiga nisbatan belgilanadi. Bunda: har bir ixtiroga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga lavozim maoshiga nisbatan 20 foizgacha; har bir foydali modelga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga lavozim maoshiga nisbatan 15 foizgacha. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; l) ilmiy, ilmiy-ommabop jurnallar tahrir hayʼati aʼzoligi uchun: mahalliy jurnallarda lavozim maoshiga nisbatan 15 foizgacha; xorijiy jurnallarda lavozim maoshiga nisbatan 30 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim. 10. Lavozim maoshiga bir martalik qoʻshimcha haq maʼlum bir davr uchun erishilgan natijalar yigʻindisidan kelib chiqqan holda yoki quyidagi zarur shartlar bajarilganda belgilanadi: b) dissertatsiyaning oʻz vaqtida yoki muddatidan oldin himoya qilinishini taʼminlaganligi uchun: falsafa doktorlari (PhD) ilmiy rahbarlariga lavozim maoshiga nisbatan 30 foizgacha; fan doktorlari (DSc) ilmiy maslahatchilariga lavozim maoshiga nisbatan 60 foizgacha; v) tashkilotning mezbon sifatida ishtirok etadigan nufuzli xalqaro konferensiyani (simpozium, davra suhbati) tashkil etganligi uchun, xodimning qoʻshgan hissasini hisobga olgan holda lavozim maoshiga nisbatan 60 foizgacha; g) xorijiy mamlakatlarda tashkil qilingan ilmiy-pedagogik faoliyatga oid xalqaro tadbirlarda (forumlar, konferensiyalar, kongresslar, anjumanlar va boshqalar) taklifga asosan maʼruza bilan qatnashganligiga har bir ishtiroki uchun lavozim maoshiga nisbatan 30 foizgacha; d) xorijiy xalqaro koʻrgazmalarda oʻzlarining ilmiy yutuqlarini ommalashtirishda rasmiy ishtirok etganligiga har bir koʻrgazma uchun lavozim maoshiga nisbatan 30 foizgacha; e) ixtisoslashgan xalqaro maʼlumotlar bazasiga kiritilgan har bir ilmiy nashr (monografiya, ilmiy referat, informatsion referat, uslubiy ishlanmalar, tavsiyalar, tezislar, shuningdek ilmiy konferensiya materiallari, ilmiy maqolalar, ilmiy ishlar toʻplamlari) uchun lavozim maoshiga nisbatan 30 foizgacha; j) davlat hokimiyati va boshqaruvi organlarining murojaatiga asosan ilmiy-amaliy takliflarni tayyorlash uchun qoʻshgan hissasini hisobga olgan holda, lavozim maoshiga nisbatan 30 foizgacha. 12. Lavozim maoshiga har oylik qoʻshimcha haq xodimning faoliyati natijalari asosida quyidagicha oʻrnatilishi mumkin: b) ilmiy darajalar beruvchi xorijiy ilmiy, ekspertlik, ilmiy-texnik kengashlarda aʼzolik (ishtirok etish) uchun lavozim maoshiga nisbatan 30 foizgacha boʻlgan miqdorda belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; g) Scopus, Web of Science indeksatsiyalangan maʼlumotlar bazalariga kirgan jurnallarda eʼlon qilingan maqola (monografiya) uchun har bir muallifga lavozim maoshiga nisbatan quyidagicha belgilanadi. Bunda: 1. birinchi kvartilga (Q1) kirgan jurnallarda eʼlon qilingan maqola uchun har bir muallifga lavozim maoshiga nisbatan 30 foizgacha; 2. ikkinchi kvartilga (Q2) kirgan jurnallarda eʼlon qilingan maqola uchun har bir muallifga lavozim maoshiga nisbatan 20 foizgacha; 3. uchinchi kvartilga (Q3) kirgan jurnallarda eʼlon qilingan maqola uchun har bir muallifga lavozim maoshiga nisbatan 15 foizgacha; 4. toʻrtinchi kvartilga (Q4) va boshqa umumeʼtirof etilgan indeksatsiyalangan maʼlumotlar bazalaridagi jurnallarda chop etilgan maqolalarning har bir muallifiga lavozim maoshiga nisbatan 5 foizgacha; 5. Scopus, Web of Science indeksatsiyalangan maʼlumotlar bazalarda konferensiya materiallarida eʼlon qilingan har bir maʼruza muallifiga lavozim maoshiga nisbatan 10 foizgacha; 6. mahalliy ilmiy jurnallarda chop etilgan maqola uchun tashkilot (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 5 foizgacha; 7. respublikada chop etilgan yakka mualliflikdagi monografiya va qoʻlyozma uchun lavozim maoshiga nisbatan 10 foizgacha; 8. noyob qoʻlyozmalarni ilmiy muomalaga kiritgan nashr muallifiga (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 10 foizgacha; e) har bir ixtiro va/yoki foydali modelga patent olganlik uchun muallifga (bir nechta muallif boʻlgan taqdirda, xorijiy hammualliflar va ilmiy darajaga ega boʻlmaganlardan tashqari, faqat ilmiy darajalilar oʻtasida teng miqdorda taqsimlangan holda) lavozim maoshiga nisbatan belgilanadi. Bunda: har bir ixtiroga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga 20 foizgacha; har bir foydali modelga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga 15 foizgacha. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; j) ilmiy, ilmiy-ommabop jurnallar tahrir hayʼati aʼzoligi uchun: mahalliy jurnallarda lavozim maoshiga nisbatan 15 foizgacha; xorijiy jurnallarda lavozim maoshiga nisbatan 30 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; z) xorijiy ilmiy loyihalarda ishtirok etganligi uchun: tadqiqot guruhi aʼzosi sifatida lavozim maoshiga nisbatan 15 foizgacha; loyiha rahbari sifatida lavozim maoshiga nisbatan 30 foizgacha belgilanadi; k) oliy taʼlim muassasalarida har bir joriy etilgan darsliklar va oʻquv qoʻllanmalar nashri uchun lavozim maoshiga nisbatan 15 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; l) yangi innovatsion korxona tashkil etganligi uchun lavozim maoshiga nisbatan 30 foizgacha belgilanadi. m) davlat ilmiy dasturlari loyihalarini koʻrib chiqadigan ilmiy-texnik kengashlarda har bir aʼzolik (ishtirok etganlik) uchun lavozim maoshiga nisbatan 15 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; n) oliy taʼlim tashkilotlari bilan birgalikda ilmiy yoki laboratoriya vositalaridan keng foydalangan holda, yangi oʻquv mahsulotlari (trening kurslari, uslubiy taʼminotli oʻyinlar, uslubiy qoʻllanmalar)ni ishlab chiqish va joriy etishdagi ishtiroki uchun: oʻzbek yoki rus tilida, shuningdek, til mutaxassisliklari boʻyicha chet tilida har bir mahsulot (majmua) uchun lavozim maoshiga nisbatan 10 foizgacha; xorijiy tilda (til mutaxassisliklaridan tashqari) har bir mahsulot (majmua) uchun lavozim maoshiga nisbatan 20 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim; o) ilmiy kengashlar huzuridagi ixtisosliklar boʻyicha (chet tili va mutaxassislik fanlaridan) malakaviy imtihon komissiyasi hamda oliy taʼlimdan keyingi taʼlimning barcha shakllarida oʻqishga talabgorlarni tanlab olish uchun kirish imtihonlari va izlanuvchilarni monitoringdan oʻtkazish boʻyicha komissiya (ishchi guruh) aʼzosi boʻlganligi uchun lavozim maoshiga nisbatan 5 foizgacha miqdorda belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 15 foizdan oshmasligi lozim. 13. Lavozim maoshiga bir martalik qoʻshimcha haq maʼlum bir davr uchun erishilgan natijalar yigʻindisidan kelib chiqqan holda yoki quyidagi zarur shartlar bajarilganda belgilanadi: b) oʻz vaqtida yoki muddatidan oldin ilmiy daraja olish uchun tadqiqot ishini himoya qilganda: falsafa doktori (PhD) ilmiy rahbariga himoya qilganligi toʻgʻrisida dalil taqdim qilganida lavozim maoshiga nisbatan 30 foizgacha; fan doktori (DSc) ilmiy rahbariga himoya qilganligi toʻgʻrisida dalil taqdim qilganida lavozim maoshiga nisbatan 60 foizgacha; g) tashkilotning mezbon sifatida ishtirok etadigan xalqaro konferensiyani (simpozium, davra suhbati) tashkil etganligi uchun, xodimning qoʻshgan hissasini hisobga olgan holda lavozim maoshiga nisbatan 50 foizgacha olti oyda bir marta; d) xorijiy mamlakatlarda tashkil qilingan xalqaro ilmiy, ilmiy-texnikaviy va boshqa ilmiy-maʼrifiy tadbirlarda (forumlar, konferensiyalar, kongresslar, anjumanlar, va boshqalar) taklifga asosan maʼruza bilan qatnashganligiga, har bir ishtiroki uchun lavozim maoshiga nisbatan 30 foizgacha; e) xorijiy xalqaro koʻrgazmalarda oʻzlarining ilmiy yutuqlarini ommalashtirishda rasmiy ishtirok etganligiga har bir koʻrgazma uchun lavozim maoshiga nisbatan 50 foizgacha; j) nufuzli xalqaro maʼlumotlar bazasiga kiritilgan har bir tadqiqot natijasi uchun lavozim maoshiga nisbatan 30 foizgacha; z) davlat boshqaruv organlarining murojaatiga asosan ilmiy-amaliy takliflarni tayyorlash uchun qoʻshgan hissasini hisobga olgan holda, lavozim maoshiga nisbatan 30 foizgacha. 14. Lavozim maoshiga har oylik qoʻshimcha haq xodimning faoliyati natijalari asosida quyidagicha oʻrnatilishi mumkin: a) yoshlarni tarbiyalashga oid har bir ishlab chiqilgan va amaliyotga joriy qilingan ilmiy-metodik qoʻllanma, ilmiy-tahliliy uslub (yondashuv)lar uchun lavozim maoshiga nisbatan 30 foizgacha; b) taʼlim va tarbiya sohasida tegishli tashkilot bilan bogʻliq ilmiy maqola (monografiya) nashr qilganligi uchun: jurnalning darajasi va muhimligidan kelib chiqqan holda milliy ilmiy jurnallardagi nashr uchun lavozim maoshiga nisbatan 15 foizgacha; xalqaro jurnallarda eʼlon qilingan har bir maqola (monografiya) uchun mualliflarga lavozim maoshiga nisbatan 30 foizgacha belgilanadi. Mazkur bandning barcha kichik bandlari asosida har oylik qoʻshimcha haq lavozim maoshiga nisbatan bir oyda falsafa doktori (PhD)ga 30 foiz va fan doktori (DSc)ga 60 foizdan oshmasligi lozim. 15. Lavozim maoshiga bir martalik qoʻshimcha haq maʼlum bir davr uchun erishilgan natijalar yigʻindisidan kelib chiqqan holda yoki zarur shartlar bajarilganda belgilanadi: a) fan olimpiadalari gʻoliblarini tayyorlagani uchun lavozim maoshiga nisbatan: tuman va viloyat miqyosdagi natijalar uchun 15 foizgacha; respublika miqyosdagi natijalar uchun 20 foizgacha; xalqaro miqyosdagi natijalar uchun 30 foizgacha; b) zamonaviy oʻquv-koʻrgazmalarni yaratganligi uchun 10 foizgacha; v) noanʼanaviy yoʻnalishdagi (robototexnika, mental arifmetika va boshqalar) oʻquv mashgʻulotlarini tashkil qilganiligi uchun 30 foizgacha; g) oʻquvchilarda tadbirkorlik koʻnikmalarini shakllantirishga qoʻshgan hissasi uchun 20 foizgacha. 16. Lavozim maoshiga har oylik qoʻshimcha haq xodimning faoliyati natijalari asosida quyidagicha oʻrnatilishi mumkin: a) maktab yoshigacha boʻlgan bolalarni tarbiyalashga oid har bir ishlab chiqilgan va amaliyotga joriy qilingan ilmiy-metodik qoʻllanma, ilmiy-tahliliy uslub (yondashuv)lar uchun lavozim maoshiga nisbatan 30 foizgacha; b) taʼlim va tarbiya sohasida tegishli tashkilot bilan bogʻliq ilmiy maqola (monografiya) nashr qilganligi uchun: jurnalning darajasi va muhimligidan kelib chiqqan holda milliy ilmiy jurnallardagi nashr uchun lavozim maoshiga nisbatan 15 foizgacha; xalqaro jurnallarda eʼlon qilingan har bir maqola (monografiya) uchun mualliflarga lavozim maoshiga nisbatan 30 foizgacha belgilanadi. Mazkur bandning barcha kichik bandlari asosida har oylik qoʻshimcha haq lavozim maoshiga nisbatan bir oyda falsafa doktori (PhD)ga 30 foiz va fan doktori (DSc)ga 60 foizdan oshmasligi lozim. 17. Lavozim maoshiga bir martalik qoʻshimcha haq maʼlum bir davr uchun erishilgan natijalar yigʻindisidan kelib chiqqan holda yoki quyidagi zarur shartlar bajarilganda belgilanadi: a) koʻrik tanlovlardagi ishtiroki uchun lavozim maoshiga nisbatan: tuman va viloyat miqyosdagi natijalar uchun 15 foizgacha; respublika miqyosdagi natijalar uchun 20 foizgacha; b) oʻyin tamoyiliga asoslangan zamonaviy mashgʻulotlarni tashkil qilganligi uchun 15 foizgacha; v) tarbiyalanuvchilarni ilm-fanga qiziqishini oshirishga qoʻshgan hissasi uchun 20 foizgacha. 171. Qoʻshimcha haq olish huquqiga ega boʻlgan xodimlarning arizalarini umumlashtirish va kollegial organ yigʻilishida koʻrib chiqish uchun hujjatlarni tayyorlash boʻyicha ishchi komissiya tarkibi har yili dekabr oyida Kollegial organ qarori bilan kamida yetti kishidan iborat etib tasdiqlanadi. 172. Ishchi komissiya tarkibiga oliy taʼlim muassasalari uchun ilmiy va innovatsiyalar boʻyicha prorektor (filial direktori oʻrinbosari), ilmiy tashkilotlar uchun direktorning ilm-fan boʻyicha oʻrinbosari, bunday lavozim boʻlmaganida ilmiy kotib, oʻrta maxsus, kasb-hunar va umumiy oʻrta taʼlim tashkilotlari uchun direktorning oʻquv ishlari boʻyicha oʻrinbosari, maktabgacha taʼlim muassasalari uchun bosh uslubchi rahbarlik qiladi. 173. Tashkilotlar ishchi komissiya huquqlari va javobgarligi, faoliyatini tashkil etish tartibini tasdiqlaydi. 18. Tashkilot tomonidan qoʻshimcha haq belgilash uchun budjet mablagʻlari hajmini rejalashtirish ilmiy darajali xodimlarga shtat birligi sonidan kelib chiqib, qoʻshimcha haqning eng koʻp miqdorida belgilanadi: falsafa doktori (PhD) yoki fan nomzodi ilmiy darajasi (yoki shunga tenglashtirilgan xorijiy davlatlar darajasi)ga ega xodimlarning lavozim maoshiga nisbatan 30 foizgacha; fan doktori (PhD) ilmiy darajasi (yoki shunga tenglashtirilgan xorijiy davlatlar darajasi)ga ega xodimlarning lavozim maoshiga nisbatan 60 foizgacha. Mazkur qoʻshimcha haqni moliyalashtirish ilmiy darajali xodimlarning haqiqiy shtat birligi sonidan kelib chiqqan holda amalga oshiriladi. 19. Xodimlarga qoʻshimcha haqni belgilash bilan bogʻliq xarajatlar shtat jadvalida alohida aks ettiriladi va tashkilotning xarajatlar smetasida alohida modda bilan budjet klassifikatsiyasi xarajatlarida nazarda tutiladi. 20. Tashkilot ushbu nizomga mos ravishda, majburiy tartibda budjet tashkilotlarini rivojlantirish jamgʻarmasiga kelib tushadigan va undan sarflanadigan pul mablagʻlarini alohida hisobini yuritadi. 21. Ushbu Nizom boʻyicha ajratiladigan pul mablagʻlarining maqsadli, samarali va oqilona ishlatilishi, shuningdek, qoʻshimcha haq miqdori asoslangan va toʻgʻri hisoblanishi hamda belgilanishi uchun tashkilot rahbari shaxsan javobgar hisoblanadi. 22. Mazkur Nizom talablari asosida qoʻshimcha haq toʻlash qoʻshimcha har oylik va bir martalik toʻlovlar miqdori bir oyda fan nomzodi yoki falsafa doktori (PhD) (yoki xorijiy mamlakatlarda ularga tenglashtirilgan) ilmiy darajasiga ega boʻlgan xodimlar uchun lavozim maoshining 30 foizidan hamda fan doktori (DSc) (yoki xorijiy mamlakatlarda unga tenglashtirilgan daraja) ilmiy darajasiga ega boʻlgan xodimlar uchun lavozim maoshining 60 foizidan oshmasligi kerak. 23. Ushbu Nizom talablarini buzilishida aybdor shaxslar qonunchilik hujjatlarida belgilangan tartibda javobgar boʻladilar. 24. Tizimida tashkilotlar mavjud boʻlgan vazirlik va idoralar Innovatsion rivojlanish vazirligi bilan birgalikda qonun doirasida tashkilot kollegial organlarning qoʻshimcha haq miqdorini oʻrnatishni tashkil qilishi ustidan nazorat qiladi. 241. Ushbu Nizom doktoranturada tahsil olayotgan shaxslarga nisbatan tatbiq etilmaydi. 25. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 26. Davlat boshqaruvi organlari va boshqa tashkilotlarda faoliyat yurituvchi ilmiy darajaga ega xodimlarga qonunchilikda belgilangan tartibda budjetdan tashqari mablagʻlar hisobidan qoʻshimcha haq toʻlanishi mumkin. Bunda qoʻshimcha haq belgilash talablari (mezonlari) davlat boshqaruvi organlari va boshqa tashkilotlar faoliyatining asosiy xususiyatlaridan kelib chiqqan holda ularning kollegial organi qarori bilan tasdiqlanadi. Akademik, tashkiliy-boshqaruv va moliyaviy mustaqillik berilgan oliy taʼlim muassasalarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga ushbu tashkilotlarning budjetdan tashqari mablagʻlari hisobidan ham qoʻshimcha haq toʻlanishi mumkin. Bunda, qoʻshimcha haq belgilash talablari (mezonlari) ushbu tashkilotlarning kuzatuv kengashlari qarori bilan belgilanadi.